钦定古今图书集成/明伦汇编/氏族典/第602卷 > 《凌迪知万姓统谱》 > 长孙肥
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙肥

按《魏书长孙肥传》：“肥，代人也。昭成时，年十三，以选内
侍。少有雅度，果毅少言，太祖深信仗之。从征中山，拜
中领军将军，破其研城戍。以功赐爵琅邪公，迁卫尉
卿，改爵卢乡，除镇远将军、兖州刺史。肥抚慰河南，得
吏民心，威信著于淮泗。善策谋，勇冠诸将，每战常为
士卒先，前后征讨，未尝失败。后降爵为蓝田侯。天赐”
五年卒，谥曰“武。”